Foto: KUN.UZ Muomaladagi naqd pullar miqdori keskin o‘sdi. Bundan Markaziy bank ma’lumotlari darak beryapti. 1 iyun kungi holatga ko‘ra, muomaladagi naqd pullar 20 trln so‘mga teng. 1 mayda esa, bu ko‘rsatkich 18,6 trln so‘m, 1 aprelda - 18,2 trln so‘m bo‘lgandi. Shu bilan birga, milliy valyutadagi depozitlar miqdori ham o‘sgan - 31,6 trln so‘m (mayda - 30,6 trln so‘m, aprelda - 30 trln so‘m edi). Xorijiy valyutadagi depozitlar qisqarishda davom etmoqda - 24 trln so‘m (may oyida - 25,3 trln so‘m, aprelda - 25,7 trln so‘m edi). Keng ma’nodagi pul massasi 1 iyun holatiga ko‘ra 76,2 trln so‘mga teng. May oyida - 74,6 trln so‘m, aprelda - 74 trln so‘m edi.